

IV. évf. 1. szám Újév, Szűz Mária Isten Anyja2017. január 1.

**Kegyelmekben gazdag, boldog új esztendőt kívánunk minden kedves testvérnek!**

**A 2016-os év egyházközségeink életében (1. rész)**

2016. január 24-én a berceli, becskei, galgagutai, nógrádkövesdi, szécsénkei és vanyarci egyházközségek templomaiban a Magyar Püspöki Konferencia hirdetésére, gyűjtést szerveztünk az üldözött közel-keleti keresztények megsegítésére.



2016. január 30-án megrendezésre került az Egyházközségi Jótékonysági Bál Bercelen a Szent Miklós Közösségi Ház felújítására. Köszönjük a Kedves Testvérek nagylelkű adományait!

Ökumenikus imanyolcadot tartottunk Galgagután, ahol egy hétig közösen imádkoztunk evangélikus testvéreinkkel a keresztények egységéért.

Nagyböjt első vasárnapján templomainkban a galgagutai templom tetőfelújítására gyűjtöttünk, melynek rendbetétele meg is történt. Mindenki adományait hálásan köszönjük!

Az Irgalmasság Szentévében március 6 és 13 között tartósélelmiszer gyűjtés szervezett a Katolikus Karitász, melyre sok adomány érkezett a Kedves Testvérektől. Ezenkívül gyűjtöttünk még a Szentföld és a kárpátaljai rászorulók megsegítésére is.

„Őrangyal börze” néven ruhaosztást rendeztünk több alkalommal Bercelen, és szeretnénk a többi községben is folytatni ezt a kezdeményezést.

Azon testvéreink számára, akik koruknál fogva vagy egészségügyi állapotuk miatt már nem tudnak gyalogosan eljutni a szentmisére, autóbusszal történő szállítást tettünk lehetővé Bercelen.

A berceli plébánián 12 közalkalmazottat foglalkoztattunk, akikkel tavasszal idős testvérekhez látogattunk el, és segítettünk a házkörüli munkákban, takarításban és kertrendezésben. Ugyancsak az alkalmazottak segítségével 140 gyümölcsfát ültettünk a berceli plébániakertbe, a nógrádkövesdi temetőkertbe és a galgagutai templomkertbe.

Virágvasárnap ismét Virágkiállítást rendeztünk a berceli plébánián és a Kedves Testvérek szebbnél- szebb virágait tekinthettük meg.



A Nagyböjti lelkigyakorlatunkat Moys Gábor atya vezette. Köszönjük, hogy áldozatos munkájával hozzájárult, hogy méltóképpen, lélekben megerősödve készülhettünk Jézus kereszthalálának és feltámadásának ünnepére. Virágvasárnap Bercelen új szőnyeg került megvásárlásra, melyek a Hívek nagylelkű adományaiból vásároltunk meg.

Partner megállapodást kötöttünk a Nemzeti Művelődési Intézettel melynek keretében a berceli plébániára 2 fő, a becskei plébániára 1 fő kulturális közfoglalkoztatott személyt foglalkoztatunk, ezzel biztosítva a plébánia irodai szolgálatát.

Sajnos a berceli plébánia közösségi fürdőszobájának felújítására beadott kérelmet a Váci Egyházmegye vezetősége nem támogatta, így a plébánia továbbra sem rendelkezik közösségi fürdőszobával.

Ifjúságunk 2016 nyarán több hittanos táborban is lelkileg épülhetett, feltöltődhetett. A felújított Szent Miklós Közösségi Házban napközis tábort, Szobon Hittanos tábort és Zagyvarónán Ifjúsági tábort szerveztünk, emellett az Ipolymenti Nagyboldogasszony Közösség, a 10 napos, illetve a Tahi Szív Lelkiségi Központ táborán is részt vehettek a fiatalok.

2016. július 11-én Vanyarchoz hasonlóan Bercelen, a Szent Miklós Közösségi Házban is elindult a szociális étkeztetés, mely idős, rászoruló testvéreknek biztosít meleg ételt.

A nyár végén Mátraverebély- Szentkútra zarándokoltunk.

2016. augusztus 12-én Rohmann Ditta, Szokolay Dongó Balázs és Fassang László orgonakoncertet adott nekünk Bach és Bartók műveiből, valamint népzenei ihletésű saját kompozícióikból a Berceli Templomban.

HIRDETÉSEK

Bercelen az 5. csoport takarít.

Szobon egy nagyon becsületes, szorgalmas 4 gyermekes családnak leégett a háza, mindenük odaveszett. Egy elkülönített bankszámlaszámon gyűjtenek a család részére:

Sági Tamás OTP Bank 11773425-04255563-00000000.

IBAN: HU911773425042555630000000. SWIFTCODE: OTPVHUHB

2017.01.04. Sz17:30 Szentségimádás a Berceli Templomban

**2016.01.05. Cs 17:00 Előesti Igeliturgia a Galgagutai Templomban**

**17:00 Előesti szentmise Vanyarci Templomban**

17:30 Szentségimádás a Berceli Templomban

**2017.01.06.P Urunk megjelenése, Vízkereszt**

**16:30 Szentmise a Becskei Templomban**

**16:30 Igeliturgia Nógrádkövesdi Templomban**

**Parancsolt 18:00 Szentmise a Berceli Templomban**

**ünnep!!! 18:00 Igeliturgia a Szécsénkei Templomban**

2017.01.07.Sz 10:00 Bérmálkozási hittan a Berceli Plébánián

11:00 Felnőtt katekumen csoport a Berceli Plébánián

17:00 Szentmise a Berceli Templomban- *+ Sáfár Pál*

**2017.01.08.V** **Urunk megkeresztelkedése**

**08:30 Szentmise a Berceli Templomban**

**09:00 Igeliturgia a Vanyarci Templomban**

**10:30 Szentmise a GalgagutaiTemplomban**

**10:30 Igeliturgia a Becskei Templomban**

**12:00 Szentmise a Nógrádkövesdi Templomban**

**12:00 Igeliturgia a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005